Jelgavā, 2025. gada 21. augustā (prot. Nr.25 - \_\_, \_\_p.)

**JELGAVAS VALSTSPILSĒTAS PAŠVALDĪBAS**

**SAISTOŠIE NOTEIKUMI NR. 25-**\_\_

**“GROZĪJUMI JELGAVAS PILSĒTAS PAŠVALDĪBAS 2018. GADA 22.MARTA SAISTOŠAJOS NOTEIKUMOS NR. 18 -8 “PAR SOCIĀLAJIEM PAKALPOJUMIEM JELGAVAS VALSTSPILSĒTAS PAŠVALDĪBĀ””**

*Izdoti saskaņā ar Sociālo pakalpojumu un sociālās*

 *palīdzībās likuma 3.panta trešo daļu,*

*Ministru kabineta 2003. gada 27.maija noteikumu Nr. 275*

*“Sociālās aprūpes un sociālās rehabilitācijas pakalpojuma*

*samaksas kārtība un kartība, kādā pakalpojuma izmaksas*

 *tiek segtas no pašvaldības budžeta” 6. punktu*

1. Izdarīt Jelgavas pilsētas pašvaldības 2018. gada 22. marta saistošajos noteikumos Nr.18-8 “Par sociālajiem pakalpojumiem Jelgavas valstspilsētas pašvaldībā” (turpmāk – noteikumi) (Latvijas Vēstnesis, 2018, 74. nr., 2021, 46., 237. nr., 2022, 173. nr., 2023, 171. nr., 2025., 32. nr.) šādus grozījumus:
	1. izteikt noteikumu 4.10. apakšpunktu šādā redakcijā:

“4.10. ja 13.2., 13.8., 13.8.1, 13.9., 13.14. - 13.17., 13.19., 13.20. un 13.23. noteikto sociālo pakalpojumu nevar nodrošināt uzreiz, JSLP pieņem lēmumu par personas reģistrēšanu rindā sociālā pakalpojuma saņemšanai;”;

* 1. izteikt noteikumu 7. punktu šādā redakcijā:

“7. JSLP nodrošināto sociālo pakalpojumu maksa ir noteikta Jelgavas valstspilsētas pašvaldības iestādes “Jelgavas sociālo lietu pārvalde” maksas pakalpojumu cenrādī.”;

* 1. svītrot noteikumu 8. punktu;
	2. svītrot noteikumu 13.12. un 13.13. apakšpunktu;
	3. aizstāt noteikumu 14.punktā vārdu “pamatvajadzību” ar vārdiem “pašaprūpes un aprūpes vajadzību”;
	4. izteikt noteikumu 58.1.3. apakšpunktu šādā redakcijā:

“58.1.3. izsniegts ilgstošas sociālās aprūpes un sociālās rehabilitācijas institūcijas atzinums par piemērotību saņemt grupu dzīvokļa pakalpojumu;”;

* 1. izteikt noteikumu 59. punktu šādā redakcijā:

“59. Grupu dzīvoklī nodrošina nodarbības atbilstoši klientam izstrādātajam individuālajam sociālās rehabilitācijas plānam, ja klients darba dienas laikā nav nodarbināts vai nesaņem citu regulāru sociālo pakalpojumu.”;

* 1. aizstāt noteikumu 61. punktā vārdus “JSLP naktspatversmē” ar vārdiem “naktspatversmē Pulkveža Oskara Kalpaka ielā 9, Jelgavā”;
	2. papildināt noteikumus ar 62.1.1 apakšpunktu šādā redakcijā:

“62.1.1 dezinficētus gultas piederumus;”;

* 1. izteikt noteikumu 62.2. apakšpunktu šādā redakcijā:

“62.2. vakariņas;”;

* 1. papildināt noteikumus ar 62.2.1 apakšpunktu:

“62.2.1 uzturoties visu diennakti, - vakariņas un brokastis;”;

* 1. aizstāt noteikumu 62.4.2. apakšpunktā vārdus “infekcijas slimības” ar vārdiem “saslimšanu”;
	2. izteikt noteikumu 63. punktu šādā redakcijā:

“63. Naktspatversmē uzņem personu, kurai nav apreibinošu vielu lietošanas pazīmju, kas liecina par drošības risku pašai personai vai citiem naktspatversmes klientiem un darbiniekiem.”;

* 1. svītrot noteikumu 65. punktu;
	2. izteikt noteikumu 70. punktu šādā redakcijā:

“70. JSLP nodrošina:

70.1. izglītojošās grupas nodarbības:

70.1.1. Vecāku loma bērnu audzināšanā – 10 (desmit) nodarbības;

70.1.2. Bērna emocionālā audzināšana – 12 (divpadsmit) nodarbības;

70.1.3. Ceļvedis audzinot pusaudzi – 10 (desmit) nodarbības;

70.1.4. Sargeņģelis – 20 (divdesmit) nodarbības;

70.1.5. Prieks kopā būt – 8 (astoņas) nodarbības;

70.1.6. Sociālo prasmju attīstīšana – 28 (divdesmit astoņas) nodarbības;

70.1.7. Iekšējo resursu aktivizēšana – 10 (desmit) nodarbības;

70.2. atbalsta grupas nodarbības Esam ģimene - 10 (desmit) nodarbības.”;

* 1. aizstāt noteikumu 71.punktā vārdus “vienas izglītojošās vai atbalsta grupas pakalpojumu” ar vārdiem “divu izglītojošo un atbalsta grupu pakalpojumus”;
	2. aizstāt noteikumu 74. punktā vārdu “izglītojošās” ar vārdu “atbalsta”;
	3. aizstāt noteikumu 75. punktā skaitli, vārdu un simbolus “12 (divpadsmit)” ar skaitli, vārdu un simboliem “11 (vienpadsmit)”;
	4. svītrot noteikumu 76. un 77. punktā vārdus “kurš ir iekļauts uzvedības sociālās korekcijas programmā”;
	5. svītrot noteikumu 77.1 punktā vārdus un simbolu “saskaņā ar sociālā darbinieka nosūtījumu,”;
	6. izteikt noteikumu 79. punktu šādā redakcijā:

“79. Nodarbības Prieks kopā būt nodrošina vecākiem vai bērna likumiskajiem pārstāvjiem kopā ar bērnu vecumā no 4 līdz 7 gadiem, ja bērnam ir konstatētas uzvedības problēmas.”;

* 1. izteikt noteikumu 80. punktu šādā redakcijā:

“80. Lai saņemtu noteikumu 70. punktā noteikto izglītojošās un atbalsta grupas pakalpojumu, persona vai bērna likumiskais pārstāvis iesniedz iesniegumu JSLP.”;

* 1. svītrot noteikumu 5.12. un 5.13. nodaļu;
	2. izteikt noteikumu 96.4 punktu šādā redakcijā:

 “96.4  Silto smilšu nodarbību pakalpojums ietver 12 (divpadsmit) nodarbības.”;

* 1. papildināt noteikumus ar 105.1 apakšpunktu šādā redakcijā:

“105.1 Nepieciešamības gadījumā, veicot līdzmaksājumu par atelpas brīža pakalpojumu saskaņā ar Jelgavas valstspilsētas pašvaldības iestādes “Jelgavas sociālo lietu pārvalde” maksas pakalpojumu cenrādi, 105.1. apakšpunktā minētā persona 104. punktā noteiktajam apjomam papildus var saņemt 30 (trīsdesmit) diennaktis kalendārajā gadā.”;

* 1. aizstāt noteikumu 114. punktā skaitli, vārdu un simbolus “12 (divpadsmit)” ar skaitli, vārdu un simboliem “10 (desmit)”;
	2. izteikt noteikumu 139. punktu šādā redakcijā:

“139. Programmu nodrošina saskaņā ar Jelgavas valstspilsētas pašvaldības Administratīvās komisijas Bērnu lietu apakškomisijas lēmumu, kurā bērnam uzlikts par pienākumu piedalīties programmā, policijas pieprasījumu vai ar bērna likumiskā pārstāvja iesniegumu, ja konstatētas bērna uzvedības problēmas.”;

* 1. aizstāt noteikumu 140. punktā vārdus “individuālā sociālās rehabilitācijas” ar vārdiem “nepilngadīgā atbalsta”;
	2. izteikt noteikumu 160. punktu šādā redakcijā:

“160. JSLP nodrošina psihologa konsultācijas ģimenei vai personai, kura nokļuvusi krīzes situācijā un/vai kurai traucētas sociālās funkcionēšanas spējas.”;

* 1. izteikt noteikumu 162. punktu šādā redakcijā:

“162. Psihologa pakalpojums ietver individuālo konsultēšanu.”.

1. Noteikumi stājas spēkā nākamajā dienā pēc to izsludināšanas oficiālajā izdevumā "Latvijas Vēstnesis".
2. Noteikumu 105.1 punkts stājas spēkā 2026.gada 1. janvārī.

Jelgavas valstspilsētas pašvaldības domes priekšsēdētājs M.Daģis